Abeledo, Abadín - Wikipedia

# Abeledo, Abadín

### Na Galipedia, a wikipedia en galego.

Faltan ligazóns internas neste artigo. Por favor, wikifíqueo.

Santa María de Abeledo é unha parroquia do concello de Abadín. Limita coas parroquias de As Goás, Baroncelle, Moncelos e Seivane de Vilarente e pertence ao arciprestazgo de Baroncelle. A partida máis antiga que se recolle no arquivo parroquial corresponde ao ano 1586. Ten 17 entidades de poboación cunha poboación de 183 habitantes, sendo a densidade media de poboación no 2004 de 20 hab/km²

As entidades de poboación son as seguintes: Cabo de Vila, O Campo, O Carballo, A Coroza, O Coto, A Fervoira, Foxacos, O Outeiro, Os Pasandellos, As Regas, A Reboira, Sabugos, Touceiras, Toxeiro, Trasón, A Valiña e A Vesada

## [editar] Situación xeografica da capital parroquial

- Latitude: 43º 19'
- Lonxitude: 7º 28'
- Superficie: 9,16 km²
- Altitude media: 520 m

## [editar] Paisaxe

Na parroquia de Abeledo podese encontrar unha paisaxe moi diversa, empezando na parte máis alta polo Monte Corda de Neda, cunha superficie de 430 ha, as cales pertencen na súa totalidade ós veciños da parroquia. Dende o séu cumio (800 m) pódese divisar casi a totalidade da Comarca da Terra Chá e gran parte da Provincia de Lugo. Neste monte, a parte do seu pinar pódese disfrutar da presencia de cabalos salvaxes, cabras e vacas. Baixando o mesmo atópase a zona de casas e a zona agrícola, a cal aínda conserva as tradicións antigas de rotación de cultivos nos seus vilares, dando lugar a un mosaico de vexetación moi diverso. Na parte máis baixa hai que destacar o rego da Fraga, un pequeno regato no que habitan troitas, rodeado de castiñeiros e carballos. Este rego consta de 8 edificacións antigas, entre as que destacan un mazo, 5 muiños de auga, unha dinámo para producir corrente coa auga e unha moa de afiar tamén movida pola auga.

## [editar] Monumentos

A Igrexa Parroquial de Santa María de Abeledo está localizada na aldea de Touceiras; é unha igrexa construída no seculo XVII sobre un antigo castro e rodeada dunha espesa arboreda autóctona que fai do lugar un bonito paraxe. Sufriu reformas posteriores. Ten unha nave de pranta rectangular, coa capela maior máis elevada e a sacristía adosada na cabeceira. A cuberta é de pizarra a dúas augas na nave e a catro na capela maior. A fachada ten un arco adintelado e espadaña dun só vano, rematada con puntas de diamante. No interior atopase un arco triunfal de medio punto, dous retablos barrocos e gran cantidade de imaxes dos séculos XVII e XVIII, coa curiosidade de atoparnos cunha lápida de pedra do s. XVII con fundacións piadosas.

Esta parroquia tamén consta dun castro e dunha pequena capela, moi preto un do outro.

## [editar] Véxase Tamén

### [editar] Lugares da parroquia de Abeledo

### [editar] Parroquias do concello de Abadín

Traído desde "http://gl.wikipedia.org../../../a/b/e/Abeledo%2C_Abad%C3%ADn_35fb.html"

Categorías: Sen ligazóns internas | Abadín

##### Views

- Artigo
- Discusión
- Revisión actual

##### Procura